Psigiatriese pasiënte sterf: Verslag binnekort bekendgemaak | Maroela Media
Psigiatriese pasiënte sterf: Verslag binnekort bekendgemaak
Prof. Malegapuru Makgoba, die gesondheidsombudsman, het bevestig ŉ verslag oor die omstandighede waarin talle geestesversteurde pasiënte in Gauteng dood is, sal Woensdag met die belanghebbendes bespreek word.
Makgoba het Vrydag bevestig Qedani Mahlangu, LUR vir gesondheid in Gauteng, het terugvoer verskaf oor die sterftes. “Die terugvoer bestaan uit twee dokumente. Die eerste 10 bladsye is op 13 Januarie vanjaar ontvang en ŉ dokument van 12 bladsye is Dinsdag ingedien,” het hy gesê.
Die verslag handel oor pasiënte wat gesterf het nadat die provinsiale departement van gesondheid sy kontrak met Life Healthcare Esidimeni gekanselleer het. Minstens 36 psigiatriese pasiënte is in die sorg van nie-regeringsorganisasies dood nadat hulle van Life Healthcare na die NRO’s oorgeplaas is toe die departement sy kontrak met die maatskappy, wat na 2 000 pasiënte omgesien het, gekanselleer het.
“Die verslag sal Maandag aan die waarnemende hoof uitvoerende beampte van die kantoor van die toepassing van gesondheidstandaarde (OHSC), Bafana Msibi, oorhandig word,” het Makgopa bygevoeg. Die gesndheidsombudsman sal daarna met van die klaers en respondente vergader om die bevindings en aanbevelings van die verslag te bespreek. Die vergadering is vir Woensdag belê, waarna ŉ perskonferensie gehou sal word. Msibi sal die verslag aan lede van die media en ander betrokke belanghebbendes voorhou.
Skande dat Hlaudi beskerming kry en SAUK-8 nie
Drie leeus op Limpopo-plaas vergiftig
Familielid van my was ook opn stadium in een van hieri NGO’s. Pateties. Kani glo di staat laat sulke gemors tu ni. Ma ai die arme kiesers stem weer en weer vi hierdi govt wat vir almal gratis medies belowe het. Aitog kyk hu lyk gratis medies . Alles is vervalle en mense gan dood. Waar in jou lewe het jy gesien partykeer het hospitale nie eers genoeg kos vir hul pasiente. Hu pateties. Sies govt officials